Dirty Dancing-roetine loop skeef vir dié paartjieFoto: Elle Hardy, Twitter ŉ Paartjie is bewusteloos gelaat toe ŉ dansbeweging uit die bekende 1980’s Dirty Dancing-fliek, wat hulle vir hul troudag wou oefen, skeefgeloop het. Sharon Price en haar verloofde Andy Price, het die finale dansbeweging uit die fliek in ŉ tuin in Somerset, Engeland, probeer. Andy (51) het sy bewussyn verloor en het harsingskudding opgedoen. Hy moes ŉ nekstut dra en ook ŉ CT-skandering ondergaan. “Ons was ongeveer 10 meter van mekaar af weg en Sharon het gehardloop en ek het haar heupe gegryp, en die volgende oomblik het ons albei ons bewussyn verloor.” Andy sê hy het ŉ paar jaar gelede ŉ ligte hartaanval gehad, so die dokters was net “versigtig” met die toetse wat hulle gedoen het. Die paartjie is ses uur later uit die hospitaal ontslaan. Die 1987-fliek, met Patrick Swayze en Jennifer Grey, is Sharon (52) se gunstelingfliek. “Ek het dit al oor en oor gekyk. Ons het gedink dit sal bietjie iets anders wees.” Die paartjie, wat toevallig dieselfde van het, het gesê hulle sal nou aan iets anders moet dink vir hul eerste dans as getroude paartjie. Lees ook: BBC, Mirror Hier is die toneel uit die fliek: